CHO มั่นใจปี 65 พลิกกำไร ตุนแบ็กล็อก 1.7 พันลบ. – ลุยขยาย “สิบล้อ 24 ชม.”
CHO มั่นใจผลงานปี 65 พลิกกำไร ลุยปรับลดค่าใช้จ่ายควบคู่กับการออกสินค้าใหม่ แบ็กล็อกแน่น 1,700 ลบ. พร้อมลุยขยาย “สิบล้อ 24 ชม.” 3 แห่ง ในปี 2565-66
CHO มั่นใจผลงานปี 65 พลิกกำไร ลุยปรับลดค่าใช้จ่ายควบคู่กับการออกสินค้าใหม่ แบ็กล็อกแน่น 1,700 ลบ. พร้อมลุยขยาย “สิบล้อ 24 ชม.” 3 แห่ง ในปี 2565-66
15 ธ.ค. 2564

นายสุรเดช ทวีแสงสกุลไทย กรรมการผู้จัดการใหญ่ และประธานเจ้าหน้าที่บริหาร พร้อมด้วย นายณรงค์ องอาจมณีรัตน์ รองกรรมการผู้จัดการใหญ่ / รองประธานเจ้าหน้าที่บริหาร และ นายพานทอง โนวะ ประธานคณะผู้บริหารด้านการเงิน บริษัท ช ทวี จำกัด (มหาชน) หรือ CHO ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) แพลตฟอร์มออนไลน์ มั่นใจจะสามารถกลับมามีกำไรสุทธิได้ในปี 2565 จากการปรับลดค่าใช้จ่ายอย่างต่อเนื่อง ควบคู่กับการออกสินค้าใหม่
โดยยังคงมีรายได้ประจำ (Recurring Income) จากการให้บริการซ่อมบำรุงรถเมล์ NGV489 คัน ซึ่งเป็นสัญญาระยะยาว 10 ปี, บริการซ่อมบำรุงรถยนต์นั่ง รถโดยสารไฟฟ้าในเครือ SCG, บริการซ่อมบำรุงรักษารถ London Taxi ของเอเชีย แค็บ จำนวน 400 คัน
ขณะที่มีงานในมือรอรับรู้รายได้ (Backlog) 1,700 ล้านบาท พร้อมเดินหน้าขยายศูนย์ซ่อมบำรุง “สิบล้อ 24 ชม.” อีก 3 แห่ง ในปี 2565-66 อาทิ เชียงใหม่ อุดรธานี และหาดใหญ่ ปรับแผนการดำเนินธุรกิจใหม่ จาก Strategic Plan CHO 2023 ซึ่งเริ่มใช้มาตั้งแต่ปี 2013 เป็น แผนStrategic ใหม่ชื่อ CHO Tech Riders 2030 มุ่งสู่การเป็นบริษัท Technology เพื่อสร้างการเติบโตในอนาคต และได้ร่วมลงนามบันทึกข้อตกลง (MOA) โครงการขอนแก่น Smart City (Phase I) ก่อสร้างระบบขนส่งมวลชน ระบบรางเบา ต้นแบบในเมืองภูมิภาคจังหวัดขอนแก่น ที่เกิดจากความร่วมมือของภาครัฐท้องถิ่นและเอกชน เป็นแนวทางในการพัฒนาแบบที่รัฐส่วนกลางผลักดันให้เกิดขึ้น ในชื่อ “ขอนแก่นโมเดล”